भांड

भांड (उर्दू: , पंजाबी: ਭਾਂਡ, अंग्रेज़ी: Bhand) उत्तर भारत, पाकिस्तान, नेपाल और बंगलादेश के पारम्परिक समाजों में लोक-मनोरंजन करने वाले लोगों को कहा जाता है जो समय के साथ एक भिन्न जाति बन चुकी है। भांडों द्वारा किये प्रदर्शन को कभी-कभी स्वांग कहा जाता है। भांडों में नाचने-गाने वाले, नाटक रचाने वाले, मसख़रे (मज़ाक बनाने वाले), कहानीकार और नक़्क़ाल (नक़ल करने वाले) सभी शामिल हैं।

उत्तर प्रदेश के भांड 
उत्तर प्रदेश में भांड गाँव-गाँव जाकर लोक-मनोरंजन के लिए प्रदर्शन किया करते थे लेकिन बहुत से भांड अवध जैसे राजदरबारों से भी शाही परिवारों के मनोरंजन के लिए जुड़े हुए थे। आजकल पारम्परिक लोक-कलाओं के पतन के साथ बहुत से भांड समुदाय के लोग अन्य व्यापारों में लग गए हैं या फिर मज़दूरी करते हैं। उस्ताद-जमूरा भी भांडों का एक पसंदीदा नाटक-रूप था लेकिन अब यह कम देखा जाता है।

कश्मीर का भांड पाथेर 

कश्मीर के ग्रामीन क्षेत्रों में में भांडों द्वारा रचाई 'पाथेर' (यानि कहानियाँ) पारम्परिक रूप से पसंद की जाती है। गाने-बजाने के साथ प्रदर्शित इन कहानियों में आदमी ही औरतों के पात्र भी निभाते हैं। अक्सर भांड पाथेर में कश्मीर के रेशियों (यह कश्मीर में सूफ़ी पथ के मध्यकालीन ऋषियों को कहा जाता है) पर आधारित इन कहानियों में व्यंग्य और तंज़ भी मिश्रित होता है।

पंजाब के नक़्क़ाल 
पंजाब में नक़ल उतारने वाले भांड लोकप्रीय रहें हैं, जिन्हें अक्सर 'नक़लची' बुलाया जाता है। यह किसी जाने-माने व्यक्ति की नक़ल कर के और तंज़ का प्रयोग कर के, लोगों को हँसाने की कोशिश करते हैं।

इन्हें भी देखें 
 नाटक
 बहरूपिया
 जमूरा

सन्दर्भ 

नाटक
भारतीय संस्कृति
पाकिस्तानी संस्कृति
भारत की मानव जातियाँ
कश्मीर